D. KITA INFORMACIJA
SUSITARIMO DĖL ASMENS DUOMENŲ TEIKIMO FORMA

SUSITARIMAS DĖL ASMENS DUOMENŲ TEIKIMO

2026 m. [_] [_] d., Vilnius

[Pavadinimas], pagal Lietuvos Respublikos įstatymus teisėtai įregistruota ir veikianti /uždaroji/ akcinė bendrovė, juridinio asmens kodas [________________________], PVM mokėtojo kodas [________________________], registruotos buveinės adresas [________________________], Lietuvos Respublika, duomenys apie kurią kaupiami ir saugomi [________________________], atstovaujama [Susitarimą iš Bendrovės pusės pasirašysiančio asmens pareigos, vardas, pavardė], veikiančio pagal [atstovavimo pagrindas] (toliau –  Bendrovė),

[Pavadinimas], pagal Lietuvos Respublikos įstatymus teisėtai įregistruota ir veikianti /uždaroji/ akcinė bendrovė, juridinio asmens kodas [________________________], PVM mokėtojo kodas [________________________], registruotos buveinės adresas [________________________], Lietuvos Respublika, duomenys apie kurią kaupiami ir saugomi [________________________], atstovaujama [Susitarimą iš Bendrovės pusės pasirašysiančio asmens pareigos, vardas, pavardė], veikiančio pagal [atstovavimo pagrindas] (toliau –  Bendrovė),

toliau Klientas  ir Bendrovė kartu vadinami Šalimis, o kiekvienas atskirai – Šalimi,  atsižvelgdamos į tai, kad tarp Šalių sudaroma Darbuotojų sveikatos draudimo paslaugų pirkimo-pardavimo sutartis Nr.xx (toliau – Paslaugų pirkimo sutartis), kurią vykdant Šalys veikia kaip nepriklausomi asmens duomenų valdytojai, tvarkantys asmens duomenis iš anksto nustatytais tikslais ir taikydami tinkamas technines bei organizacines priemones, ir siekdamos apibrėžti tokio teikimo apimtis, tikslus, teikimo teisinius pagrindus, technines ir organizacines teikimo sąlygas bei Šalių tarpusavio atsakomybę,

sudarė šį Susitarimą dėl asmens duomenų teikimo (toliau – Susitarimas).

1. ASMENS DUOMENŲ TEIKIMO PAGRINDAS IR TIKSLAS

1.1. Šalys asmens duomenis, nurodytus Susitarimo 1 priede, perduoda viena kitai Paslaugų pirkimo sutarties vykdymo pagrindu, Susitarimo 1 priede įtvirtintu tikslu, Susitarime nustatytomis sąlygomis ir tvarka.

2. ŠALIŲ ĮSIPAREIGOJIMAI

2.1. Šalys sutinka ir įsipareigoja:
2.2. vykdydamos Susitarimą, vadovautis Bendruoju duomenų apsaugos reglamentu (ES) 2016/679 (toliau – BDAR), Lietuvos Respublikos asmens duomenų teisinės apsaugos įstatymu, kitais teisės aktais, reglamentuojančiais asmens duomenų tvarkymą (toliau kartu – Asmens duomenų apsaugos teisės aktai);
2.2.1. perduoti tik tuos asmens duomenis, kurie yra reikalingi Paslaugų pirkimo sutarties tinkamam vykdymui ir nurodyti Susitarimo 1 priede;
2.2.2. perduodamus asmens duomenis rinkti ir tvarkyti teisėtai, ir toks asmens duomenų perdavimas atitiks BDAR bei kitų taikytinų teisės aktų nustatytus principus ir reikalavimus;
2.2.3. užtikrinti, kad duomenų subjektai, kurių asmens duomenys yra perduodami, yra tinkamai ir laiku informuojami apie asmens duomenų tvarkymą;
2.2.4. nedelsiant pranešti viena kitai apie duomenų subjektų, besinaudojančių BDAR numatytomis teisėmis, prašymus ar skundus, jeigu jie susiję su vykdomu duomenų perdavimu pagal šį Susitarimą ir/ar Šalies veiksmais/neveikimu;
2.2.5. bendradarbiauti tarpusavyje ir teikti viena kitai pagalbą gavus duomenų subjektų ir / arba kompetentingų institucijų prašymus ar paklausimus, susijusius su asmens duomenimis, perduodamais pagal šį Susitarimą;
2.2.6. pagal gautą duomenų subjekto prašymą ištaisius, ištrynus ar apribojus tokio duomenų subjekto asmens duomenų tvarkymą, nedelsiant raštu informuoti kitą Šalį apie šį veiksmą;
2.2.7. imtis visų būtinų techninių ir organizacinių priemonių, siekiant apsaugoti asmens duomenis nuo sunaikinimo, praradimo, pakeitimo, neteisėto atskleidimo (įskaitant prieigos suteikimo), ir, įvertinusios asmens duomenų pobūdį bei galimas rizikas, užtikrinti atitinkamą saugumo lygį. Šalys, būdamos savarankiškais asmens duomenų valdytojais šio Susitarimo atžvilgiu, periodiškai tikrins ir vertins savo įgyvendinamų techninių ir organizacinių priemonių veiksmingumą, kaip tai numato Šalių dokumentai ir/ar taikytini Asmens duomenų apsaugos teisės aktai.

3. ŠALIŲ ATSAKOMYBĖ

3.1. Šalys yra atsakingos viena kitai už tiesiogiai patirtus nuostolius, kilusius dėl vienos iš Šalių Susitarimo nuostatų pažeidimo, įskaitant, bet neapsiribojant nuostoliais, susijusiais su valstybės institucijų paskirtomis baudomis.
3.2. Šalys neatsako už įsipareigojimų pagal Susitarimą nevykdymą dėl nenugalimos jėgos (force majeure) aplinkybių. Visais atvejais Šalis turi informuoti kitą Šalį apie nenugalimos jėgos aplinkybes ir, jeigu taikoma, Susitarimo vykdymo sustabdymą, nedelsiant, bet ne vėliau kaip per 10 (dešimt) dienų nuo tokių aplinkybių atsiradimo dienos.

4. KONFIDENCIALUMAS

4.1. Šalys susitaria laikyti šį Susitarimą ir visą jo pagrindu viena kitai perduodamą informaciją paslaptyje neterminuotai, neatsižvelgiant į tai, ar ta informacija pateikiama žodžiu ar raštu. Šalys susitaria neatskleisti konfidencialios informacijos jokiai trečiai šaliai be išankstinio raštiško ją pateikusios Šalies sutikimo, išskyrus atvejus, kai tokia informacija turi būti atskleista tinkamam šio Susitarimo ar Paslaugų pirkimo sutarties vykdymui  teisės, finansų ar kitos srities specialistui/patarėjui, ar paskolos davėjui. Asmuo, kuriam Šalis atskleidžia konfidencialią informaciją, turi prisiimti konfidencialumo įsipareigojimus pagal šio punkto nuostatą ir naudoti tokią informaciją tik tam tikslui, kuriam ji buvo suteikta. Šio straipsnio nuostatos netaikomos informacijai, kuri yra ar tampa prieinama viešai arba gauta atskleidus ar turi būti atskleista pagal teisės aktų reikalavimus. Šalis, pažeidusi Susitarime numatytus įsipareigojimus – saugoti konfidencialią informaciją ir jos neatskleisti, privalo atlyginti kitai Šaliai šio Susitarimo pažeidimu padarytus nuostolius bei imtis visų protingų veiksmų, kad per trumpiausią laikotarpį ištaisytų tokio atskleidimo pasekmes.

5. BENDROSIOS NUOSTATOS

5.1. Susitarimas įsigalioja nuo pasirašymo dienos ir galioja tol, kol galioja arba yra taikoma Paslaugų pirkimo sutartis, taip pat pasibaigus šiai sutarčiai tiek, kiek reikia tinkamai atlikti likusius su duomenų perdavimu susijusius įsipareigojimus. 
5.2. Bet kokie pakeitimai ir papildymai prie šio Susitarimo galioja tik su sąlyga, kad jie sudaryti raštu ir pasirašyti Šalių atsakingų asmenų. Šio Susitarimo priedai yra neatsiejama jo dalis.
5.3. Susitarimas sudaromas, aiškinamas ir vykdomas pagal Lietuvos Respublikos teisę. 
5.4. Visi ginčai, kylantys iš Susitarimo, sprendžiami derybų keliu, o nesusitarus per vieną mėnesį – Lietuvos Respublikos teismuose įstatymų nustatyta tvarka.
5.5. Susitarimui taikomos visos bendrosios Paslaugų pirkimo sutarties nuostatos. Esant prieštaravimų tarp Susitarimo sąlygų ir kitų tarp Šalių sudarytų susitarimų, susijusių su Paslaugų pirkimo sutartimi, sąlygų, bus taikomos Susitarimo nuostatos.
5.6. Susitarimas sudarytas 2 (dviem) vienodą teisinę galią turinčiais egzemplioriais, po vieną kiekvienai iš Šalių.
5.7. Susitarimo 1 priedas  – Asmens duomenų teikimo sąlygos.

ASMENS DUOMENŲ TEIKIMO SĄLYGOS
	1.

Trišalės atsiskaitymo sutarties forma
TRIŠALĖ ATSISKAITYMO SUTARTIS
 
 
20___ m.______________ __ d. Nr. ________________
Vilnius
Perkančiosios organizacijos pavadinimas:
Įmonės kodas:
PVM mokėtojo kodas:
Adresas:
Atsiskaitomosios sąskaitos numeris:
toliau – Pirkėjas,
Tiekėjo pavadinimas:
Įmonės kodas:
PVM mokėtojo kodas:
Adresas:
Atsiskaitomosios (-ųjų) sąskaitos (-ų) numeris (-iai) mokėjimams vykdyti:
toliau – Tiekėjas,
(Jeigu tai jungtinės sutarties veiklos pagrindu veikianti tiekėjų grupė, nurodyti, iš kokių ūkio subjektų sudaryta, visų šių subjektų pavadinimus, įmonės ir PVM kodus, adresus, atsakingojo partnerio pavadinimą bei šį partnerį atstovaujančio asmens pareigas, vardą ir pavardę)
ir
Subtiekėjo pavadinimas:
Įmonės kodas:
PVM mokėtojo kodas:
Adresas:
Atsiskaitomosios (-ųjų) sąskaitos (-ų) numeris (-iai) mokėjimams vykdyti:
toliau – Subtiekėjas,
toliau kiekviena atskirai vadinama Šalimi, o visos kartu vadinamos Šalimis, atsižvelgdamos į tai, kad [Pirkėjas ir Tiekėjas] [įrašyti datą] sudarė viešojo pirkimo-pardavimo sutartį Nr. [įrašyti numerį] (toliau – Pirkimo sutartis), siekdamos nustatyti tiesioginio atsiskaitymo tvarką pagal Pirkimo sutarties specialiųjų sąlygų [įrašyti punkto numerį] punktą, sudarė šią trišalę atsiskaitymo sutartį (toliau – Trišalė sutartis).
 
1. straipsnis. Sutarties dalykas
1.1. Šios Trišalės sutarties dalykas yra tiesioginio atsiskaitymo su Subtiekėju tvarka ir sąlygos.
1.2. Šiuo Susitarimu yra įgyvendinamos Pirkimo sutarties sąlygos. Jokios šios Trišalės sutarties nuostatos neturi būti aiškinamos kaip prieštaraujančios ar panaikinančios Pirkimo sutarties sąlygas.
1.3. straipsnis. Atsiskaitymo tvarka
1.4. Avansinis mokėjimas nemokamas. Pirkėjo pareiga sumokėti Subtiekėjui pagal šią Trišalę sutartį atsiranda tuo pačiu momentu, kaip ir Pirkėjo pareiga sumokėti Tiekėjui pagal Pirkimo sutartį.
1.5. Kiekvieno mokėjimo suma nustatoma pagal faktiškai [suteiktų paslaugų kiekį bei jų vertę ir/arba [pristatytų prekių kiekį bei jų vertę].
1.6. Subtiekėjas prieš teikdamas mokėjimo dokumentus Pirkėjui pateikia Tiekėjo pasirašymui ir patvirtinimui tinkamai įformintus Pirkimo sutarties vykdymo dokumentus (po 3 (tris) egzempliorius): Trišalės atsiskaitymo sutarties perdavimo-priėmimo aktą ir Pirkimo sutarties įgyvendinimo ataskaitą (jeigu taikoma).
1.7. Sutarties Šalys susitaria, jog Subtiekėjo pateikti Pirkimo sutarties vykdymo dokumentai laikomi tinkamai įformintais ir pateiktais, jeigu nurodytuose dokumentuose pateikta informacija apie Subtiekėjo [suteiktas paslaugas] [pristatytas prekes] yra teisinga, [suteiktos paslaugos] [pristatytos prekės] bei dokumentų įforminimas atitinka Pirkimo sutarties sąlygas;
1.8. Tiekėjas gavęs iš Subtiekėjo Pirkimo sutarties vykdymo dokumentus patikrina juos ir nustatęs, kad dokumentuose pateikta informacija apie Subtiekėjo [suteiktas paslaugas] [pristatytas prekes] yra teisinga, [suteiktos paslaugos] [pristatytos prekės] atitinka Pirkimo sutarties sąlygas, pateikti dokumentai įforminti tinkamai, ne vėliau kaip per 3 (tris) darbo dienas nuo tokių dokumentų gavimo dienos:
1.8.1. pasirašo ir patvirtina Trišalės atsiskaitymo sutarties perdavimo-priėmimo aktą;
1.8.2. Pasirašo ir patvirtina Pirkimo sutarties įgyvendinimo ataskaitą (jeigu taikoma);
1.8.3. pateikia Pirkimo sutarties vykdymo dokumentus Pirkėjui.
1.9. Jeigu Tiekėjas nustato, kad Subtiekėjo pateikti Pirkimo sutarties vykdymo dokumentai yra netinkamai įforminti, pateikti ne visi Pirkimo sutarties vykdymo išlaidas pagrindžiantys dokumentai, dokumentuose pateikta informacija apie [suteiktas paslaugas] [pristatytas prekes] yra neteisinga, [suteiktos paslaugos] [pristatytos prekės] neatitinka Pirkimo sutarties sąlygų ar esant kitiems neatitikimams Tiekėjas turi ne vėliau kaip per 5 (penkias) darbo dienas nuo tokio sprendimo priėmimo dienos, raštu informuoti apie tai Subtiekėją, nurodydamas trūkumus ir nustatydamas protingą terminą trūkumams pašalinti.
1.10. Per Tiekėjo nustatytą terminą Subtiekėjui pašalinus trūkumus, Tiekėjas nustatyta tvarka pakartotinai patikrina dokumentus ir pateikia pasirašytus ir patvirtintus dokumentus Pirkėjui.
1.11. Pirkėjas ne vėliau kaip per [nurodyti terminą ne trumpesnį kaip 5 darbo dienos] nuo Pirkimo sutarties vykdymo dokumentų gavimo dienos, patikrina pateiktus dokumentus ir, jeigu pateikti dokumentai yra tinkamai įforminti, dokumentuose pateikta informacija apie [suteiktas paslaugas] [pristatytas prekes] yra teisinga, [suteiktos paslaugos] [pristatytos prekės] atitinka Pirkimo sutarties sąlygas, pasirašo Trišalės atsiskaitymo sutarties perdavimo-priėmimo aktą ir kitus dokumentus, jei taikoma, bei pateikia pasirašytus dokumentus (po 1 (vieną) egzempliorių) Tiekėjui ir Subtiekėjui.
1.12. Jeigu Pirkėjas nustato, kad Tiekėjo pateikti dokumentai yra netinkamai įforminti arba pateikti ne visi Pirkimo sutarties vykdymo išlaidas pagrindžiantys dokumentai arba dokumentuose pateikta informacija apie [suteiktas paslaugas] [pristatytas prekes] yra neteisinga, [suteiktos paslaugos] [pristatytos prekės] neatitinka Pirkimo sutarties sąlygų ar esant kitiems neatitikimams, ne vėliau kaip per 5 (penkias) darbo dienas nuo tokio sprendimo priėmimo dienos, raštu informuoja Tiekėją, nurodydamas trūkumus ir nustatydamas protingą terminą trūkumams pašalinti.
1.13. Per Pirkėjo nustatytą terminą Tiekėjui pašalinus trūkumus ir pakoregavus dokumentus, Pirkėjas ne vėliau kaip per 3 (tris) darbo dienas nuo visų tinkamai įformintų dokumentų gavimo dienos, pasirašo Trišalės atsiskaitymo sutarties perdavimo-priėmimo aktą ir kitus dokumentus, jei taikoma, ir pateikia pasirašytus dokumentus Tiekėjui ir Subtiekėjui.
1.14. Subtiekėjas tik gavęs be išlygų visų Šalių suderintą ir pasirašytą Trišalės atsiskaitymo sutarties  perdavimo-priėmimo aktą, suformuoja elektroninę sąskaitą-faktūrą/PVM sąskaitą-faktūrą (toliau – Elektroninė sąskaita) ir per sąskaitų administravimo bendrąją informacinę sistemą SABIS adresu https://sabis.nbfc.lt/ pateikia ją Pirkėjui.
1.15. Jei Subtiekėjas pateikia sąskaitą kitomis priemonėmis, Pirkėjas turi teisę tokios sąskaitos neapmokėti.
1.16. Pirkėjas ne vėliau kaip per [nurodyti terminą, kuris turi būti ne ilgesnis, už Pirkimo sutartyje nurodytą atsiskaitymo terminą] nuo Elektroninės sąskaitos gavimo dienos, patikrina Elektroninę sąskaitą ir, jeigu pateikta Elektroninė sąskaita yra tinkamai įforminta perveda lėšas į Subtiekėjo nurodytą banko sąskaitą.
1.17. Ne vėliau kaip per 5 (penkias) darbo dienas po kiekvieno kalendorinio mėnesio pabaigos Pirkėjas raštu teikia informaciją Tiekėjui apie per ataskaitinį mėnesį atliktus mokėjimus Subtiekėjui..
2. straipsnis. Pakeitimo ir nutraukimo sąlygos
2.1. Visi Trišalės sutarties pakeitimai galioja tik tada, kai jie sudaryti raštu ir pasirašyti Šalių įgaliotų atstovų. Tokie Trišalės sutarties pakeitimai yra neatskiriama Trišalės sutarties dalis.
2.2. Sutarties sąlygų keitimą gali inicijuoti kiekviena Sutarties Šalis, pateikdama kitai Šaliai atitinkamą prašymą bei jį pagrindžiančius dokumentus. Šalis, gavusi tokį prašymą, privalo jį išnagrinėti per 10 (dešimt) darbo dienų ir kitai Šaliai pateikti motyvuotą raštišką atsakymą. Šalių nesutarimo atveju sprendimo teisė priklauso Pirkėjui.
2.3. Trišalė sutartis keičiama šiais atvejais:
2.3.1. kai keičiamos Pirkimo sutarties sąlygos, turinčios įtakos Trišalės sutarties įgyvendinimui;
2.3.2. kai keičiamos Subtiekimo sutarties sąlygos, turinčios įtakos Trišalės sutarties įgyvendinimui;
2.3.3. kitais atvejais.
2.4. Trišalė sutartis gali būti nutraukiama raštišku visų Šalių susitarimu šiais atvejais:
2.4.1. kai atsisakoma tiesioginio atsiskaitymo būdo;
2.4.2. kai nutraukiama Subtiekimo sutartis;
2.4.3. kai nutraukiama Pirkimo sutartis.
3. straipsnis. Šalių atsakomybė
3.1. Šalių atsakomybė yra nustatoma pagal galiojančius Lietuvos Respublikos teisės aktus, šią Trišalę sutartį ir kitus su šios sutarties vykdymu susijusius dokumentus. Šalys įsipareigoja tinkamai vykdyti savo įsipareigojimus, prisiimtus šia sutartimi, ir susilaikyti nuo bet kokių veiksmų, kuriais galėtų padaryti žalos viena kitai ar apsunkintų kitos Šalies prisiimtų įsipareigojimų įvykdymą.
3.2. Tiekėjas atsako Pirkėjui už Subtiekėjo prievolių neįvykdymą ar netinkamą įvykdymą, o Subtiekėjui – už Pirkėjo prievolių neįvykdymą ar netinkamą įvykdymą.
3.3. Pirkėjas ir Subtiekėjas neturi teisės reikšti vienas kitam piniginių reikalavimų, susijusių su sutarčių, kiekvieno iš jų sudarytų su Tiekėju, pažeidimu.
4. Straipsnis. Baigiamosios nuostatos
4.1. Nė viena Šalis neturi teisės perleisti visų arba dalies teisių ir pareigų pagal šią Trišalę sutartį.
4.2. Bet kokios nuostatos negaliojimas ar prieštaravimas Lietuvos Respublikos įstatymams ar kitiems norminiams teisės aktams šioje Sutartyje neatleidžia Šalių nuo prisiimtų įsipareigojimų vykdymo, taip pat neturi įtakos kitų Sutarties nuostatų galiojimui. Šiuo atveju tokia nuostata turi būti pakeista atitinkančia teisės aktų reikalavimus kiek įmanoma artimesne Trišalės sutarties tikslui bei kitoms jos nuostatoms.
4.3. Trišalės sutarties Šalys susirašinėja lietuvių kalba. Visi pranešimai, sutikimai ir kitas susižinojimas, kuriuos Šalis gali pateikti pagal šią sutartį, bus laikomi galiojančiais ir įteiktais tinkamai, jeigu yra asmeniškai pateikti kitai Šaliai arba išsiųsti registruotu ar elektroniniu paštu preambulėje nurodytais adresais, kitais adresais, kuriuos nurodė viena Šalis, pateikdama pranešimą.
4.4. Sutarties įsigaliojimo data laikoma sutarties pasirašymo diena, jei Šalys pasirašo skirtingu metu, Sutarties įsigaliojimo data laikoma paskutiniosios Šalies parašo data.
4.5. Susitarimas pasirašomas Šalių kvalifikuotais elektroniniais parašais.
4.6. Šiuo Šalys patvirtina, kad Sutartį perskaitė, suprato jos turinį ir pasekmes, priėmė ją kaip atitinkančią jų tikslus.
 
	Tiekėjo atstovas
	Subtiekėjo atstovas
	Pirkėjo atstovas

	Vardas, Pavardė:
	 
	Vardas, Pavardė:
	 
	Vardas, Pavardė:
	 

	Pareigos:
	 
	Pareigos:
	 
	Pareigos:
	 

	Parašas:
	 
	Parašas:
	 
	Parašas:
	 

	Data:
	 
	Data:
	 
	Data:
	 


 
1 priedas
TRIŠALĖS ATSISKAITYMO SUTARTIES PERDAVIMO - PRIĖMIMO AKTO FORMA
 
	PERDAVIMO - PRIĖMIMO AKTAS NR.
	 


 
	 

	(data)


 
	Pirkimo sutarties Nr.:
	 

	Pirkimo sutarties pavadinimas:
	 

	Pirkimo sutarties pasirašymo data:
	 

	Trišalės sutarties Nr.:
	 

	Trišalės sutarties pasirašymo data:
	 

	Tiekėjas:
	 

	Subtiekėjas:
	 

	Pirkėjas:
	 


Visos [tiekiamos prekės] [suteiktos paslaugos] nurodytos [prekių] [paslaugų] sąraše, buvo [pristatytos] [suteiktos], pateikti visi reikalingi dokumentai (sertifikatai, naudojimo ir priežiūros instrukcijos ir panašiai).
Pirkėjas [pristatytas prekes] [suteiktas paslaugas] priėmė ir patvirtina, kad [pristatytos prekės] [suteiktos paslaugos] atitinka sutarties sąlygas.
[Prekių] [Paslaugų] sąrašas:
	Valiuta:
	Eur

	Eil. Nr.
	[Užsakymo data]
	[Pristatymo] [Suteikimo] data
	Vietos adresas
	[Garantinis terminas]
	[Prekės] [Paslaugos] pavadinimas (įvardinant tikslius gamintojų ir modelių pavadinimus)
	Mato vnt.
	Kiekis
	Vieneto kaina be PVM
	Suma be PVM

	1
	2
	3
	4
	5
	6
	7
	8
	9
	10=8×9

	 
	 
	 
	 
	 
	 
	 
	 
	 
	 

	 
	 
	 
	 
	 
	 
	 
	 
	 
	 

	Iš viso be PVM:
	 

	PVM [tarifas]*:
	 

	Iš viso su PVM:
	 


 
Šis aktas neatleidžia Tiekėjo bei Pirkėjo nuo likusių jų sutartinių įsipareigojimų pagal nurodytą Pirkimo sutartį vykdymo.
	Perdavė Subtiekėjo atstovas
	Patvirtino Tiekėjo atstovas
	Priėmė Pirkėjo atstovas

	Vardas, Pavardė:
	 
	Vardas, Pavardė:
	 
	Vardas, Pavardė:
	 

	Pareigos:
	 
	Pareigos:
	 
	Pareigos:
	 

	Parašas:
	 
	Parašas:
	 
	Parašas:
	 

	Data:
	 
	Data:
	 
	Data:
	 



	 
	A.V.
	 
	A.V.


* - tais atvejais, kai pagal galiojančius teisės aktus tiekėjui nereikia mokėti PVM, atitinkamos skiltys nepildomos ir nurodomos priežastis, dėl kurių tiekėjas PVM nemoka.

